Eric Campbell begynte sin skuespillerkarriere på forskjellige lokale teatre i Skottland og Wales, der han spilte en rekke melodramatiske roller. Det var i dette miljøet at han ble oppdaget av Fred Karno, en berømt engelsk impressario som også hadde oppdaget skuespillere som Charlie Chaplin og Stan Laurel. Karno hentet ham til London og sørget for at han fikk komiske roller. På London-scenen utviklet Campbell seg til slap-stick-komiker.